
	Informare privind prelucrarea datelor personale la Corul Național de Cameră ”MADRIGAL – Marin Constantin”


În 25 mai 2018 devine aplicabil Regulamentul European 2016/679 privind protecția persoanelor fizice referitor la prelucrarea datelor cu caracter personal și libera circulație a acestor date. Scopul principal al acestuia este creșterea nivelului de protecție a datelor personale și crearea unui climat de încredere care să permită fiecărei persoane controlul asupra propriilor date. Astfel, CNCM – MC a stabilit  politica de protecţie şi prelucrare a datelor personale. 

CNCM – MC colectează, prelucrează şi arhivează (procesează) date cu caracter personal pentru realizarea obiectului său de activitate, pe perioade stabilite conform prevederilor legale, pentru realizarea interesului său legitim, pentru executarea contractelor la care persoanele vizate sunt părţi, ȋn conformitate cu prevederile legale naţionale şi europene, ȋn interes public, ȋn scopuri de cercetare ştiinţifică sau istorică, ȋn scopuri statistice ale activităţii CNCM – MC.

CNCM – MC colectează, prelucrează şi arhivează date cu caracter personal cu respectarea următoarelor principii:
a) Legalitate, echitate şi transparenţă – Datele cu caracter personal sunt prelucrate ”în mod legal, echitabil şi transparent faţă de persoana vizată.”
b) Limitări legate de scop – datele personale sunt colectate în scopuri bine determinate, explicite şi legitime, iar prelucrările ulterioare nu se abat de la aceste scopuri. 
c) Reducerea la minimum a datelor – datele personale sunt adecvate, relevante şi limitate la ceea ce este necesar ȋn raport cu scupurile ȋn care sunt prelucrate.
d) Exactitatea informațiilor – sunt luate toate măsurile pentru a asigura validitatea datelor, iar cele dovedite inexacte sunt actualizate rapid sau șterse.
e) Limitarea stocării – datele sunt păstrate fix atâta timp cât sunt necesare pentru pelucrarea asumată. Perioadele mai lungi de stocare sunt excepții asociate cu activități publice de arhivare, cercetare sau statistica, conform Art. 89, alin. 1.
f) Integritate și confidențialitate – prelucrarea datelor personale este făcută în cele mai proprii condiții de siguranță, care să includă ”protecţia împotriva prelucrării neautorizate sau ilegale şi împotriva pierderii, a distrugerii sau a deteriorării accidentale, prin luarea de măsuri tehnice sau organizatorice corespunzătoare”. 

	 

	 
	CNCM – MC colectează, prelucrează şi arhivează date cu caracter personal cel puţin ȋn baza următoarelor temeiuri juridice:
· Persoana vizată şi-a dat consimţământul pentru prelucrarea datelor sale cu caracter personal pentru unul sau mai multe scopuri specifice (exemplu: vânzarea de CD-uri prin intermediul site-ului propriu);
· Prelucrarea este necesară pentru executarea unui contract la care persoana vizată este parte sau pentru a face demersuri la cererea persoanei vizate ȋnainte de ȋnchierea unui contract;
· Prelucrarea este necesară ȋn vederea ȋndeplinirii unei obligaţii legale care ȋi revine operatorului;
· Prelucrarea este necesară ȋn scopul intereselor legitime urmărite de operator sau de o parte terţă.

Ce date personale prelucrăm?

Datele personale pe care le prelucrăm sunt, în principal, datele de identificare, pentru realizarea contractelor de muncă şi realizarea obligaţiilor legale care impun colectarea datelor cu caracter personal: legislaţia muncii, legislaţia de asigurări sociale şi de sănătate, sănătatea şi securitatea ȋn muncă (SSM), legislaţia financiar-contabilă. 
CNMC – MC procesează toate datele personale ale persoanelor vizate, cum ar fi: numele şi prenumele, dată şi locul naşterii, numele şi prenumele părinţilor, numele mamei ȋnainte de căsătorie, domiciliul şi /sau reşedinţa, starea civilă, date ale persoanelor avute ȋn ȋntreţinere (copii şi rude/afini până la gradul al II-lea), vârstă, sex, religie, date privind starea de sănătate, adresa de e-mail, pagina web, nr. de telefon, fax, adresa IP, meseria, profesia, ocupaţia, funcţia, locul de muncă, venitul, permisul de conducere, nr. autoturismului proprietate personală, livretul militar, codul bancar, apartenenţa sindicală, CNP, seria şi numărul certificatului de naştere, seria şi numărul actului de identitate şi/sau paşaportului, date din carnetul de muncă, vechimea ȋn muncă şi ȋn specialitate, vechimea şi activitatea la CNCM – MC şi la alte locuri de muncă, date legate de studii, diverse cursuri, perfecţionări şi specializări, diplome, certificate şi autorizaţii deţinute, activitatea profesională, video şi fotografii, cetăţenia, date de identificare ale contractelor şi actelor adiţionale ȋncheiate cu CNCM – MC, documente personale, curriculum vitae, date despre cazierul judiciar, date biometrice, date medicale. Enumerarea nu are caracter exhaustiv. Datele personale vor fi prelucrate exclusiv ȋn scopuri legitime şi vor fi ȋmbunăţăţite cu date colectate din surse publice.
CNCM – MC procesează date cu caracter personal referitoare la crearea de profiluri, monitorizarea comportamentului, competenţei personale sau personalităţii, date biometrice (structura feţei, vocile, aptitudinile sau alte trăsături comportamentale, felul de a vorbi, felul de a merge etc.) pentru activităţile din domeniul artistic.
În activitatea de vânzare a CD-urilor pe site-ul propriu, www.madrigal.ro, CNCM – MC prelucrează următoarele date: nume și prenume, telefon, adresa de livrare, adresa de facturare. Scopul colectării datelor dvs. este acela de a ne permite să derulăm activitatea de vânzare de CD-uri, de informare a publicului prin promovarea evenimentelor existente și de îndeplinire a obligațiilor contractuale cu partenerii. Aceste date vor fi transferate către compania Fan Courier ori către Poșta Română, iar detalii despre politicile de securitate implementate de către acestea găsiți la www.fancourier.ro și www.posta-romana.ro/a120/termeni-de-utilizare/politica-de-confidenialitate.html. În consecință, ne putem desfășura activitatea doar dacă deținem aceste date personale, iar refuzul dvs. de prelucrare ne pun în imposibilitatea de a accepta comanda dumneavoastră. 
CNCM – MC va comunica cu persoanele vizate prin canale de comunicaţie consacrate, cum ar fi: e-mail, SMS, telefon, fax şi poştă.	

Cum stocăm datele personale?

Datele cu caracter personal sunt ȋnregistrate atât ȋn documente specifice de lucru, cât şi ȋn evidenţele (bazele de date) informatice ale CNCM – MC. Documentele şi datele cu caracter personal sunt arhivate ȋn dosare şi bibliorafturi specifice, ȋn spaţii protejate fizice, pe perioade reglementate de prevederile legale ȋn vigoare. Datele cu caracter personal ȋn format electronic sunt arhivate ȋn structuri de directoare şi fişiere specifice, pe echipamente securizate.
	 

	 
	 
Comunicăm datele personale către alţi destinatari?
	
	 

	 
	CNCM – MC nu vinde și nu închiriază datele personale către nicio terță parte. CNCM - MC transmite date cu caracter personal la diverse firme sau instituţii care au legătură cu desfăşurarea activităţii specifice: ITM, MF, tichete de vacanţă, juridic etc. CNCM – MC poate transfera datele cu caracter personal ȋntr-o ţară terţă UE, chiar dacă ţara respectivă nu este considerată de către Comisie ca fiind o ţară ce oferă un nivel “adecvat” de protecţie, ȋn cazul turneelor organizate peste hotare, asigurându-ne ȋnsă ȋntotdeauna că instituim garanţii adecvate pentru protejarea datelor (spre exemplu, clauze contractuale standard, existența unor reguli de colaborare obligatorii etc.). 
	 

	 
	 Cât timp prelucrăm datele personale?

Datele personale sunt prelucrate pe tot parcursul relațiilor contractuale și, după finalizarea acesteia, cel puțin pe perioada impusă de prevederile legale aplicabile în domeniu, inclusiv, dar fără limitare, la dispozițiile privind arhivarea.






Care sunt drepturile persoanelor vizate şi cum pot fi exercitate?

Pe lângă drepturile existente, de la data aplicării Regulamentului persoanele vizate beneficiază de drepturi adiționale. Iată lista completă a drepturilor pe care le au persoanele vizate: 
 	 	 
•	Dreptul la informare – poți solicita informații privind activitățile de prelucrare a datelor  personale;
•	Dreptul la rectificare – poți rectifica datele personale inexacte sau le poți completa;
•	Dreptul la ștergerea datelor ("dreptul de a fi uitat") – poți obține ștergerea datelor, în cazul în care prelucrarea acestora nu a fost legală sau în alte cazuri prevăzute de lege;
•	Dreptul la restricționarea prelucrării - poți solicita restricționarea prelucrării în cazul în care contești exactitatea datelor, precum și în alte cazuri prevăzute de lege;
•	Dreptul de opoziție – poți să te opui, în special, prelucrărilor de date care se întemeiază pe interesul nostru legitim;
•	Dreptul la portabilitatea datelor - poți primi, în anumite condiții, datele personale pe care ni le-ai furnizat, într-un format care poate fi citit automat sau poți solicita ca respectivele date să fie transmise altui operator;
•	Dreptul de a depune plângere - poți depune plângere față de modalitatea de prelucrare a datelor personale la Autoritatea Națională de Supraveghere a Prelucrării Datelor cu Caracter Personal;
•	Dreptul de retragere a consimțământului – în cazurile în care prelucrarea se întemeiază pe consimțământul tău, ți-l poți retrage oricând. Retragerea consimțământului va avea efecte doar pentru viitor, prelucrarea efectuată anterior retragerii rămânând în continuare valabilă;
•	Drepturi suplimentare aferente deciziilor automate: poți cere și obține intervenția umană cu privire la respectiva prelucrare, îți poți exprima propriul punct de vedere cu privire la aceasta și poți contesta decizia.

Persoanele vizate ȋşi pot exercita aceste drepturi, fie individual, fie cumulat, foarte ușor, prin simpla transmitere a unei solicitări la sediul nostru din Str. Ion Câmpineanu, nr. 28, Sector 1, Bucureşti, telefonic la 0213126557 sau prin e-mail, la office@madrigal.ro.
Măsurile noastre de securitate impun ca solicitarea să fie însoțită de o dovadă a identității solicitantului (adresa de e-mail și/sau adresa fizică etc.), astfel încât să ne asigurăm că solicitarea provine de la persoana îndreptățită să o facă.

